โครงสร้างการจัดการ

  9.1 โครงสร้างการจัดการ

9.2 โครงสร้างกรรมการบริษัท

โครงสร้างกรรมการของบริษัทฯมี 3 ชุดคือ คณะกรรมการบริษัท คณะกรรมการตรวจสอบ
และคณะกรรมการบริหาร รายละเอียดดังนี้

  คณะกรรมการบริษัท

ณ 31 ธันวาคม 2546 คณะกรรมการบริษัทประกอบด้วยกรรมการทั้งหมด 6 ท่านดังนี้

1.  นาย กมล เอี้ยวศิวิกูล ประธานกรรมการและกรรมการผู้จัดการ

2.  นาย ธเนศ ดิลกศักยวิทูร รองประธานกรรมการและกรรมการ

3.  นาย วิสูตร เอี้ยวศิวิกูล กรรมการและรองกรรมการผู้จัดการ

4.  พลตรี อนุพงษ์ เผ่าจินดา กรรมการอิสระและกรรมการตรวจสอบ

5.  นาย ภูเบศวร์ โหยประดิษฐ์ กรรมการอิสระและกรรมการตรวจสอบ

6.  นาย วุฒิชัย คุณาทัศน์ กรรมการอิสระและกรรมการตรวจสอบ

  โดยมี นางสาว รุ่งระวี เอี่ยมพงษ์ไพฑูรย์ เป็นเลขานุการคณะกรรมการบริษัท

ผู้มีอำนาจลงลายมือชื่อผูกพันบริษัทฯประกอบด้วย นาย กมล เอี้ยวศิวิกูล หรือ นาย ธเนศ
ดิลกศักยวิทูร หรือ นาย วิสูตร เอี้ยวศิวิกูล
สองในสามคนลงลายมือชื่อร่วมกันและประทับตราสำคัญของบริษัทฯ

ขอบเขตอำนาจหน้าที่ของคณะกรรมการบริษัท

คณะกรรมการบริษัทฯต้องใช้ความรู้ ความสามารถ
และประสบการณ์ให้เป็นประโยชน์ต่อการดำเนินธุรกิจของบริษัทฯให้เป็นไปตามกฎหมาย วัตถุประสงค์
ข้อบังคับ มติของที่ประชุมผู้ถือหุ้น กำหนดนโยบายและทิศทางการดำเนินงาน การบริหารเงิน
การบริหารความเสี่ยงของกิจการ
และจัดให้บริษัทฯมีระบบการควบคุมและตรวจสอบภายในที่มีประสิทธิผล
โดยคำนึงถึงผลประโยชน์ของบริษัทฯและผู้ถือหุ้นเป็นสำคัญ
รวมทั้งกำกับและควบคุมดูแลให้ฝ่ายบริหารดำเนินการให้เป็นตามนโยบายที่กำหนดไว้อย่างมีประสิทธิภาพและประสิทธิผล
พร้อมทั้งห้ามมิให้กรรมการประกอบกิจการหรือเข้าเป็นหุ้นส่วนหรือกรรมการในกิจการอันมีสภาพอย่างเดียวกันและเป็นการแข่งขันกับกิจการของบริษัทฯ

นอกจากนี้
คณะกรรมการบริษัทฯมีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหารเพื่อดำเนินการอย่างหนึ่งอย่างใดหรือหลายอย่าง
ทั้งนี้
คณะกรรมการบริษัทได้กำหนดให้กรรมการผู้มีอำนาจลงลายมือชื่อผูกพันบริษัทฯมีอำนาจดำเนินการเรื่องต่างๆของกิจการได้เอง
เว้นแต่อำนาจในการดำเนินการดังต่อไปนี้จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน

1)  เรื่องที่กฎหมายกำหนดให้ต้องได้มติที่ประชุมผู้ถือหุ้น

2)  การทำรายการที่กรรมการมีส่วนได้เสียและอยู่ในข่ายที่กฎหมายหรือข้อกำหนดของตลาดหลักทรัพย์แห่งประเทศไทย
    (ตลาดหลักทรัพย์ฯ) ระบุให้ต้องได้รับอนุมัติจากที่ประชุมผู้ถือหุ้น

  และในกรณีดังต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
  3 ใน 4 ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน

3)  การขายหรือโอนกิจการของบริษัทฯทั้งหมดหรือบางส่วนที่สำคัญให้แก่บุคคลอื่น

4)  การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัท

5)  การทำ แก้ไข หรือเลิกสัญญา เกี่ยวกับการให้เช่ากิจการของบริษัทฯทั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัทฯ หรือการรวมกิจการกับบุคคลอื่น

6)  การแก้ไขเพิ่มเติมหนังสือบริคณห์สนธิหรือข้อบังคับของบริษัทฯ

7)  การเพิ่มทุนหรือลดทุนของบริษัทฯ

8)  การควบหรือเลิกบริษัทฯ

9)  เรื่องอื่นใดตามที่กฎหมายกำหนด

ทั้งนี้กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย หรือ
อาจมีความขัดแย้งทางผลประโยชน์อื่นใดกับบริษัทฯหรือบริษัทย่อย
ให้กรรมการซึ่งมีส่วนได้เสียในเรื่องใดไม่มีสิทธิอนุมัติการทำรายการในเรื่องนั้น

  คณะกรรมการตรวจสอบ

ณ 31 ธันวาคม 2546 คณะกรรมการตรวจสอบของบริษัทฯประกอบด้วยกรรมการทั้งหมด 3 ท่านดังนี้

1.  พลตรี อนุพงษ์ เผ่าจินดา ประธานกรรมการตรวจสอบ

2.  นาย ภูเบศวร์ โหยประดิษฐ์ กรรมการตรวจสอบ

3.  นาย วุฒิชัย คุณาทัศน์ กรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบมีหน้าที่และรับผิดชอบตามข้อกำหนดและหลักเกณฑ์ของคณะกรรมการกำกับหลักทรัพย์และตลาดหลักทรัพย์
(กลต.) และตลาดหลักทรัพย์ฯ และให้รายงานตรงต่อคณะกรรมการบริษัท

  1) สอบทานให้บริษัทฯมีการรายงานทางการเงินอย่างถูกต้องและเพียงพอ
  โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
  คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
  ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทฯ ก็ได้

  2) สอบทานให้บริษัทฯมีระบบการควบคุมภายใน (Internal Control)
  และการตรวจสอบภายใน (Internal Audit) ที่เหมาะสมและมีประสิทธิผล
  โดยสอบทานร่วมกับผู้ตรวจสอบบัญชีและผู้ตรวจสอบภายใน

  3) สอบทานให้บริษัทฯปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

  4) พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ

  5)
  พิจารณาการเปิดเผยข้อมูลของบริษัทฯรวมทั้งให้ความเห็นในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

  6)
  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ
  ทั้งนี้รายงานดังกล่าวควรประกอบด้วยข้อมูลดังต่อไปนี้

-   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทถึงความถูกต้อง
    ครบถ้วน เป็นที่เชื่อถือได้

-   ความเห็นเกี่ยวกับความเพียงพอของระบบการควบคุมภายในของบริษัท

-   เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

-   ความเห็นเกี่ยวกับการปฎิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

-   รายงานอื่นใดที่เห็นว่าผู้ถือหุ้นและนักลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  7)
  ปฏิบัติการอื่นใดตามที่คณะกรรมการของบริษัทฯมอบหมายด้วยความเห็นชอบจากคณะกรรมการตรวจสอบ

  คณะกรรมการบริหาร

ณ 31 ธันวาคม 2546 คณะกรรมการบริหารของบริษัทฯประกอบด้วยกรรมการทั้งหมด 4 ท่านดังนี้

1.  นาย กมล เอี้ยวศิวิกูล ประธานกรรมการบริหารและกรรมการผู้จัดการ

2.  นาย ธเนศ ดิลกศักยวิทูร กรรมการบริหาร

3.  นาย วิสูตร เอี้ยวศิวิกูล กรรมการบริหาร

4.  นาย สรศักดิ์ เอี้ยวศิวิกูล กรรมการบริหาร

ขอบเขตอำนาจหน้าที่ของคณะกรรมการบริหาร

คณะกรรมการบริษัทได้มอบอำนาจให้แก่คณะกรรมการบริหารให้เป็นผู้รับมอบอำนาจของบริษัทฯมีอำนาจกระทำการแทนบริษัทฯในกิจการตามเงื่อนไขดังต่อไปนี้

1)  มีอำนาจในการจัดการและบริหารกิจการของบริษัทฯตามวัตถุประสงค์ ข้อบังคับ
    มติที่ประชุมผู้ถือหุ้น และมติที่ประชุมคณะกรรมการบริษัททุกประการ

2)  มีอำนาจพิจารณาอนุมัติการดำเนินงานเพื่อธุรกรรมตามปกติธุรกิจของบริษัทฯ เช่น
    การจัดซื้อสินค้าหรือ ยานพาหนะ และการอนุมัติการขายเช่าซื้อ เป็นต้น
    ทั้งนี้วงเงินสำหรับแต่ละรายการต้องไม่เกินกว่า 300 ล้านบาท

3)  มีอำนาจพิจารณาอนุมัติการกู้ยืมหรือการขอสินเชื่อใดๆของบริษัทฯ
    และพิจารณาอนุมัติการใช้จ่ายเงินเพื่อการลงทุน เช่น การซื้อ-ขายเงินลงทุน
    หรือสินทรัพย์ถาวร เป็นต้น ภายในวงเงินสำหรับแต่ละรายการไม่เกินกว่า 1,000 ล้านบาท
    หรือ จำนวนเทียบเท่า

4)  กำหนดโครงสร้างองค์กร การบริหาร และกรรมการบริหาร
    โดยให้ครอบคลุมทุกรายละเอียดของการคัดเลือก การฝึก

  อบรม การว่าจ้าง และการเลิกจ้างของพนักงานของบริษัทฯ

5)  มีอำนาจแต่งตั้ง ถอดถอนพนักงานของบริษัทฯในตำแหน่งที่ไม่สูงกว่ากรรมการผู้จัดการ

6)  มีอำนาจจัดทำ เสนอแนะและกำหนดนโยบายแนวทางธุรกิจ
    และกลยุทธ์ทางธุรกิจของบริษัทฯต่อคณะกรรมการบริษัทเพื่อพิจารณาอนุมัติเห็นชอบ

7)  กำหนดแผนธุรกิจ อำนาจการบริหารงาน
    อนุมัติงบประมาณสำหรับประกอบธุรกิจประจำปีและงบประมาณรายจ่ายประจำปี
    และดำเนินการตามแผนทางธุรกิจและกลยุทธ์ทางธุรกิจ
    โดยสอดคล้องกับนโยบายและแนวทางธุรกิจที่คณะกรรมการบริษัทได้อนุมัติแล้ว

8)  ปฏิบัติหน้าที่อื่นๆตามที่ได้รับมอบหมายในแต่ละช่วงเวลาจากคณะกรรมการบริษัท

ทั้งนี้ การมอบอำนาจดังกล่าวข้างต้นให้แก่คณะกรรมการบริหารนั้น
ต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทฯและกำหนดให้รายการที่กรรมการบริหารหรือบุคคลที่อาจมีความขัดแย้ง
มีส่วนได้เสีย หรือ อาจมีความขัดแย้งทางผลประโยชน์อื่นใดกับบริษัทฯหรือบริษัทย่อย
ให้กรรมการบริหารซึ่งมีส่วนได้เสียในเรื่องใดไม่มีสิทธิอนุมัติการทำรายการนั้น

  คณะผู้บริหาร (ตามนิยามของสำนักงาน กลต. และ ตลาดหลักทรัพย์ฯ)

ณ 31 ธันวาคม 2546 คณะผู้บริหารของบริษัทฯมีจำนวน 5 ท่านดังนี้

1.  นาย กมล เอี้ยวศิวิกูล กรรมการผู้จัดการ

2.  นาย ธเนศ ดิลกศักยวิทูร รองกรรมการผู้จัดการ

3.  นาย วิสูตร เอี้ยวศิวิกูล รองกรรมการผู้จัดการ

4.  นาย สรศักดิ์ เอี้ยวศิวิกูล รองกรรมการผู้จัดการ

5.  นางสาว รุ่งระวี เอี่ยมพงษ์ไพฑูรย์ ผู้อำนวยการฝ่ายบัญชีและการเงิน

ขอบเขตอำนาจหน้าที่ของกรรมการผู้จัดการ

ให้กรรมการผู้จัดการมีอำนาจดำเนินการเป็นผู้บริหารจัดการและควบคุมดูแลการดำเนินธุรกิจตามปกติของบริษัทฯและสามารถอนุมัติรายการที่เป็นธุรกรรมตามปกติของบริษัทฯ
เช่น การจัดซื้อสินค้า ยานพาหนะ วัสดุ เครื่องมือ อุปกรณ์ เครื่องใช้ การอนุมัติค่าใช้จ่าย
การอนุมัติการขายเช่าซื้อ การอนุมัติการตัดหนี้สูญ และการว่าจ้างที่ปรึกษาด้านต่างๆ เป็นต้น
ที่มีมูลค่าสำหรับแต่ละรายการที่ไม่เกิน 100 ล้านบาทได้
แต่ไม่รวมถึงรายการที่เป็นการอนุมัติการกู้ยืมหรือการขอสินเชื่อใดๆของบริษัทฯ
และพิจารณาอนุมัติการใช้จ่ายเงินเพื่อการลงทุน เช่น การซื้อ-ขายเงินลงทุน หรือสินทรัพย์ถาวร
ซึ่งการเข้าทำรายการดังกล่าวจะต้องทำการขออนุมัติจากคณะกรรมการบริหาร

กรรมการผู้จัดการมีอำนาจดำเนินการตามที่คณะกรรมการบริษัทฯ
หรือคณะกรรมการบริหารได้มอบหมาย
ตลอดจนให้อำนาจกรรมการผู้จัดการในการมอบหมายให้บุคคลอื่นที่กรรมการผู้จัดการเห็นสมควรทำหน้าที่จัดการและดำเนินการแทนกรรมการผู้จัดการในเรื่องที่จำเป็นและสมควร
โดยให้อยู่ในดุลยพินิจของกรรมการผู้จัดการ

ทั้งนี้การมอบอำนาจดังกล่าวต้องอยู่ภายใต้หลักเกณฑ์ของกฎหมายและกฎระเบียบข้อบังคับของบริษัทฯและไม่มีลักษณะเป็นการมอบอำนาจที่ทำให้กรรมการผู้จัดการหรือบุคคลที่ได้รับการมอบหมายจากกรรมการผู้จัดการสามารถอนุมัติรายการที่ตนหรือบุคคลที่อาจมีความขัดแย้ง
มีส่วนได้เสียหรือมีความขัดแย้งทางผลประโยชน์ในลักษณะอื่นใดกับบริษัทฯหรือบริษัทย่อย

การสรรหากรรมการและผู้บริหาร

บริษัทฯไม่มีคณะกรรมการสรรหา (Nominating Committee)
ในการคัดเลือกบุคคลที่จะแต่งตั้งเป็นกรรมการของบริษัทฯ อย่างไรก็ตาม
คณะกรรมการจะเป็นผู้พิจารณาคัดเลือกตามประสบการณ์ ความรู้
ความสามารถและต้องมีคุณสมบัติตามเกณฑ์ของพระราชบัญญัติบริษัทมหาชนจำกัด พ.ศ. 2535
และตามประกาศของสำนักงานกลต.และผู้ที่เกี่ยวข้อง
ซึ่งจะถูกจัดทำโดยที่ประชุมผู้ถือหุ้นจะเป็นผู้เสนอรายชื่อของผู้ที่จะเป็นกรรมการและทำการคัดเลือกตามข้อบังคับบริษัทฯมีวิธีการดังต่อไปนี้

-   ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

-   ให้ผู้ถือหุ้นออกเสียงลงคะแนนเลือกตั้งกรรมการเป็นรายบุคคลไป

-   บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

ค่าตอบแทนผู้บริหาร

ค่าตอบแทนที่เป็นตัวเงิน

-   ฐานะกรรมการ: ในปี 2546 บริษัทฯจ่ายค่าตอบแทนให้แก่กรรมการจำนวน 0.97 ล้านบาท

-   ฐานะผู้บริหาร: บริษัทฯจ่ายค่าตอบแทนที่เป็นตัวเงินโดยรวม เงินเดือน โบนัส และอื่นๆ
    ให้แก่ผู้บริหารรวม 5 ราย เป็นจำนวน 9.12 ล้านบาท

ค่าตอบแทนอื่น

-   มีนาคม 2546:
    ที่ประชุมผู้ถือหุ้นมีมติให้ออกใบสำคัญแสดงสิทธิที่จะซื้อหุ้นสามัญของบริษัทฯให้แก่กรรมการและพนักงาน
    (รายละเอียดลักษณะของใบสำคัญแสดงสิทธิที่จะซื้อหุ้นสามัญในข้อ 8.2
    การเสนอขายหลักทรัพย์ให้แก่กรรมการและพนักงาน)
    รายนามกรรมการและผู้บริหารรวมทั้งจำนวนที่ได้รับการจัดสรรดังนี้

  ------------------------------ ------------------ ------------------------
                                 จำนวนใบสำคัญแสดง    สัดส่วนที่ได้รับจัดสรรเมื่อเทียบ

  ชื่อ-นามสกุล                      สิทธิที่ได้รับการจัดสรร   กับจำนวนใบสำคัญแสดงสิทธิที่

                                 (หน่วย)             ออกและเสนอขายในครั้งนี้

  นาย กมล เอี้ยวศิวิกูล               3,000,000          15.00%

  นาย ธเนศ ดิลกศักยวิทูร             2,500,000          12.50%

  นาย วิสูตร เอี้ยวศิวิกูล              2,000,000          10.00%

  นาย สรศักดิ์ เอี้ยวศิวิกูล             1,000,000          5.00%

  นางสาว รุ่งระวี เอี่ยมพงษ์ไพฑูรย์      250,000            1.25%

  รวม                            8,750,000          43.75%
  ------------------------------ ------------------ ------------------------

  การกำกับดูแลกิจการ

คณะกรรมการเข้าใจบทบาท หน้าที่ และความรับผิดชอบของคณะกรรมการที่มีต่อบริษัทฯและผู้ถือหุ้น
และได้ปฏิบัติตามหลักการกำกับดูแลกิจการที่ดีและข้อพึงปฏิบัติที่ดีสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์ฯ
อย่างไรก็ตาม คณะกรรมการยังมิได้ปฏิบัติในเรื่องการพิจารณาแต่งตั้งคณะกรรมการสรรหา
(Nominating Committee) และคณะกรรมการกำหนดค่าตอบแทนกรรมการ (Remuneration
Committee)
เนื่องจากกรรมการของบริษัทฯยังมีจำนวนน้อยแต่ได้พิจารณาแต่งตั้งคณะกรรมการตรวจสอบ (Audit
Committee) เพื่อช่วยดูแลระบบการควบคุมภายในให้เป็นไปตามกำหนด

นอกจากนี้จากการที่บริษัทฯได้มีมติอนุมัติให้ออกใบสำคัญแสดงสิทธิที่จะซื้อหุ้นสามัญของบริษัทฯ
ให้แก่กรรมการและพนักงานนั้น
บริษัทฯได้แต่งตั้งคณะกรรมการจัดสรรเพื่อทำหน้าที่พิจารณาจัดสรรใบสำคัญแสดงสิทธิดังกล่าว
มีจำนวน 3 ท่านดังนี้

1.  นาย กมล เอี้ยวศิวิกูล กรรมการผู้จัดการ

2.  นาย ธเนศ ดิลกศักยวิทูร รองกรรมการผู้จัดการ

3.  นาย วิสูตร เอี้ยวศิวิกูล รองกรรมการผู้จัดการ

การดูแลเรื่องการใช้ข้อมูลภายใน

บริษัทฯมีนโยบายห้ามกรรมการและผู้บริหารในการนำข้อมูลภายในของบริษัทฯซึ่งยังไม่เปิดเผยต่อสาธารณชนไปใช้เพื่อแสวงหาผลประโยชน์ส่วนตัว
รวมทั้งการซื้อขายหลักทรัพย์
โดยบริษัทฯได้ดำเนินการแจ้งให้ผู้บริหารฝ่ายต่างๆให้เข้าใจถึงภาระหน้าที่ในการรายงานการถือหลักทรัพย์ในบริษัทฯของตนเอง
คู่สมรส และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์
ต่อสำนักงานกลต. ตามมาตรา 59 และบทกำหนดโทษตามมาตรา 275
แห่งพระราชบัญญัติหลักทรัพย์และตลาดหลักทรัพย์ พ.ศ. 2535
โดยได้กำหนดโทษไว้สูงสุดคือการให้ออกจากการเป็นพนักงานของบริษัทฯ
สำหรับผู้ที่ฝ่าฝืนนำข้อมูลภายในของบริษัทฯไปใช้เพื่อประโยชน์ส่วนตัวหรือนำไปเปิดเผยจนอาจทำให้บริษัทฯได้รับความเสียหายหรือได้รับผลประโยชน์ลดลง

  นอกจากนี้บริษัทฯได้ดำเนินการส่งหนังสือเวียนแก่ผู้บริหารให้หลีกเลี่ยงการซื้อขายหลักทรัพย์ของบริษัทฯในช่วงระยะเวลา
  1 เดือน ก่อนที่งบการเงินของบริษัทฯจะเปิดเผยต่อสาธารณชน

9.3 บุคลากร

  จำนวนพนักงานแยกตามสายงานหลัก

  บริษัทฯมีบุคลากรแบ่งตามสายงานหลักดังนี้

  ------------------------- ------------- -------------- ------------- --------------
  สายงาน                    2545                         2546          

                            พนักงานประจำ   พนักงานขาย/อื่น   พนักงานประจำ   พนักงานขาย/อื่น

  ฝ่ายขายและปฏิบัติการ          2,136         3,310          2,498         3,249

  ฝ่ายเทคโนโลยีสารสนเทศ       19            -              14            -

  ฝ่ายตรวจสอบภายใน           54            -              63            -

  ฝ่ายกฎหมาย                 10            34             14            39

  ฝ่ายบัญชีและการเงิน           48            -              56            -

  ฝ่ายบริหารทรัพย์สิน            36            -              21            -

  ฝ่ายผลิตภัณฑ์และบริการ         56            -              70            -

  ฝ่ายทรัพยากรมนุษย์            6             -              8             -

  สำนักกรรมการ               5             -              47            -

  รวม                       2,370         3,344          2,791         3,288

  รวมทั้งสิ้น                   5,714                        6,079         
  ------------------------- ------------- -------------- ------------- --------------

หมายเหตุ: พนักงานขาย/อื่น หมายถืง พนักงานที่ไม่ได้รับค่าตอบแทนในรูปเงินเดือนประจำ

ค่าตอบแทนพนักงาน

ปี 2546 บริษัทฯจ่ายค่าตอบแทนที่เป็นตัวเงินโดยรวม เงินเดือน โบนัส
และเงินสมทบกองทุนสำรองเลี้ยงชีพ ให้แก่พนักงาน เป็นจำนวนรวม 318.79 ล้านบาท
และในเดือนมีนาคม 2546
ที่ประชุมผู้ถือหุ้นมีมติให้ออกใบสำคัญแสดงสิทธิที่จะซื้อหุ้นสามัญของบริษัทฯให้แก่กรรมการและพนักงาน

นโยบายการพัฒนาพนักงาน

บริษัทฯเล็งเห็นถึงความสำคัญในการพัฒนาบุคลากรอันเป็นปัจจัยหลักในการดำเนินธุรกิจ
จึงได้กำหนดเรื่องการฝึกอบรมพนักงานเพื่อเพิ่มความรู้และประสิทธิภาพการทำงานให้เป็นหนึ่งในนโยบายหลักของบริษัทฯ
และได้จัดให้มีการฝึกอบรมพนักงานอย่างต่อเนื่อง
โดยเฉพาะฝ่ายขายและปฎิบัติการที่จะต้องเข้าร่วมการอบรมเพื่อศึกษากรณีตัวอย่างต่างๆที่เกิดขึ้นโดยมีผู้บริหารเข้าร่วมในการอบรมด้วย